 Nehọm 1  Okwu e kwuru megide Ninive: Akwụkwọ ọhụụ nke Nehọm, onye Elkọsh:Jehova bụ Chineke nke chọrọ ofufe a na-ekewaghị ekewa, bụrụkwa onye na-abọ ọbọ; Jehova na-abọ ọbọ, na-ewekwa iwe. Jehova ga-abọ ọbọ nahụ ndị iro ya, ọ na-eweso ndị iro ya iwe.Jehova adịghị ewe iwe ọsọ ọsọ, ike ya dịkwa ukwuu, Jehova agaghịkwa ala azụ ma ọlị ninye ntaramahụhụ.Ọ na-abara oké osimiri mba, ọ na-emekwa ka ọ taa; ọ na-eme ka osimiri niile taa.Ugwu ukwu amawo jijiji nihi ya, ugwu nta na-agbazekwa.Mgbe ọ na-awụpụ iwe ya, ònye pụrụ iguzo? Ònyekwa pụrụ iguzogide ọnụma ya dị ọkụ?Jehova dị mma, ọ bụ ebe e wusiri ike nụbọchị ahụhụ.Ọ ga-eji idei mmiri nke na-asọ asọ kpochapụ obodo ya, ọchịchịrị ga-achụ ndị iro ya ọsọ.Gịnị ka unu ga-echepụta megide Jehova? Ọ na-eweta mbibi zuru ezu.Ọ bụ ezie na ha na-agbakụ onwe ha dị ka ogwu, mmanya ana-egbukwa ha dị ka hà ṅụbigara mmanya ọka wit ókè, a ga-erechapụ ha dị ka ahịhịa ọka kpọrọ nkụ nke ọma.Nime gị ka onye na-echepụta ihe ọjọọ megide Jehova ga-esi pụta, bụ onye na-eme atụmatụ na-abaghị uru.Nke a bụ ihe Jehova kwuru: Ọ bụ ezie na ha nwezuru ihe niile, e nwekwara ọtụtụ ndị dị otú ahụ, otú ahụ ka ha ga-adị e gbutuo ha; a ga-agabigakwa netiti ha. M ga-emekpa gị ahụ, nke na agaghị m emekpa gị ahụ ọzọ.M ga-agbaji osisi o ji ebu ihe nke dị nubu gị, ọ bụkwa agbụ e kere gị ka m ga-adọbi abụọ.Jehova enyewo iwu banyere gị, sị, Aha gị agaghị amị mkpụrụ ọzọ. M ga-ebipụ ihe oyiyi a pịrị apị na ihe oyiyi a wụrụ awụ nụlọ chi gị niile. M ga-akwadebe ebe a ga-eli gị, nihi na o nweghị uru ị bara.Lee! Nelu ugwu ka ụkwụ onye na-eweta ozi ọma, bụ onye na-ekwusa udo, guzo. Juda, mee ememme gị dị iche iche. Kwụọ ihe i kwere ná nkwa; nihi na onye na-abaghị nihe agaghị esi na gị gafere ọzọ. A ga-ebipụ ya kpamkpam. 